REPUBLIKA HRVATSKA

Adresa: 47252 Barilović, Barilović kbr. 96

Telefon ravnatelj: 098 337 292

Telefon tajništvo: 047/ 847 191

Računovodstvo: 047/ 811 285

E-mail: ured@os-barilovic.skole.hr

OIB: 35452176334

MB: 01170465

IBAN: HR7024000081190010414

KARLOVAČKA ŽUPANIJA

**OSNOVNA ŠKOLA BARILOVIĆ**

BARILOVIĆ 96

47252 BARILOVIĆ

KLASA: 112-04/25-01/4

URBROJ: 2133-34-25-1

Barilović, 6. kolovoz 2025.

Temeljem članka 107. Zakona o odgoju i obrazovanju u osnovnoj i srednjoj školi („N.N.“ broj: 87/08., 86/09., 2/10., 105/10., 90/11., 5/12., 16/12., 86/12., 126/12., 94/13., 152/14., 07/17., 68/18., 98/19., 64/20., 151/22, 155/23 i 156/23. ) i članka 6. Pravilnika o načinu i postupku zapošljavanja u Osnovnoj školi Barilović, ravnateljica Osnovne škole Barilović raspisuje

***N A T J E Č A J***

***za popunu radnog mjesta***

***Pomoćnik/ica u nastavi ( 8. razred, 1 učenik) s nepunim radnim vremenom od ukupno 29 sati tjedno, na određeno radno vrijeme, do kraja školske godine 2025./2026. - 1 izvršitelj/ica***

Mjesto rada je u sjedištu škole u Bariloviću, a prema potrebi i izvan sjedišta škole.

Na natječaj se ravnopravno mogu javiti osobe oba spola sukladno članku 13. stavak 3. Zakona o ravnopravnosti spolova („NN.“ broj: 82/08. i 69/17.)

Osim općih uvjeta o radu utvrđenih općim propisima o radu, kandidati moraju ispunjavati i uvjete određene temeljem čl 21., st. 1. Zakona o osobnoj asistenciji (NN 71/23):

 • punoljetna zdravstveno sposobna osoba (obaveza liječničkog pregleda u ovlaštenoj ordinaciji medicine rada prije početka rada); ima završen program obrazovanja odraslih (osposobljavanja) za pomoćnika u nastavi – **prednost pri zapošljavanju**, te ima najmanje razinu obrazovanja 4.2 HKO - a (NN 22/13, 41/16, 64/18, 47/20, 20/21) – kvalifikacije stečene završetkom srednjoškolskog obrazovanja u trajanju četiri ili više godina;

 • Iznimno, pomoćnik u nastavi može biti osoba koja ne ispunjava uvjet završenog programa obrazovanja odraslih (osposobljavanja)za pomoćnika u nastavi ako je do dana stupanja na snagu Zakona završila edukaciju za pomoćnika u nastavi u trajanju od najmanje 20 sati i ispunjava ostale uvjete za pomoćnika u nastavi propisane Zakonom;

• Iznimno, pomoćnik u nastavi može biti osoba koja ne ispunjava uvjet završene najmanje razine obrazovanja 4.2 HKO-a, ali ispunjava uvjet završenu najmanje razinu obrazovanja 4.1 HKO-a i ima završen program obrazovanja odraslih (osposobljavanja) za pomoćnika u nastavi, ako na području osnivača odgojno - obrazovne ustanove nije moguće zaposliti pomoćnika u nastavi, a to nije u suprotnosti s interesima učenika s teškoćama u razvoju;

 • pomoćnik u nastavi ne može pružati potporu tijekom odgojno-obrazovnog procesa svom članu obitelji, osim kada na području osnivača odgojno - obrazovne ustanove nije moguće zaposliti pomoćnika u nastavi, a to nije u suprotnosti s interesima učenika s teškoćama u razvoju.

• ne smiju postojati zapreke za rad navedene u čl. 23. Zakona o osobnoj asistenciji.

U radni odnos ne može biti primljena osoba za čiji prijam postoje zapreke za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (“N.N.” broj: 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20., 151/22., 155/23. i 156/23).

Da ne postoje zakonske zapreke za zasnivanje radnog odnosa u školi potrebno je dokazati ispravom nadležnog suda odnosno drugog tijela koje ima uvid u kaznenu evidenciju.

Uz vlastoručno potpisanu prijavu (koja sadrži osobno ime, adresu stanovanja, broj telefona, odnosno mobitela, e-mail adresu i naziv radnog mjesta na koje se prijavljuje) na natječaj kandidati su dužni dostaviti ***obvezne*** dokumente:

- životopis, izvornik

- preslika osobne iskaznice

- uvjerenje da nije pod istragom i da se protiv kandidata ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi i čl. 23. Zakona o osobnoj asistenciji s naznakom roka izdavanja, ne starije od dana raspisivanja natječaja, izvornik

- potvrda o podacima evidentiranim u matičnoj evidenciji Hrvatskog zavoda za mirovinsko osiguranje ili elektronički zapis, ne starije od dana objave natječaja, izvornik

- dokaz o stupnju i vrsti stečene stručne spreme, preslika

- dokaz o završenom programu obrazovanja odraslih (osposobljavanju) za pomoćnika u nastavi, odnosno dokaz o završenoj edukaciji za pomoćnika u nastavi u trajanju od najmanje 20 sati (ako ju posjeduje), preslika.

Za kandidate koji ispunjavaju formalne uvjete natječaja i koji su dostavili svu traženu dokumentaciju i pravodobnu prijavu, provest će se vrednovanje prema odredbama Pravilnika o načinu i postupku zapošljavanja u Osnovnoj školi Barilović koji je dostupan na mrežnoj stranici škole.

Termin, mjesto i način održavanja procjene u Školi bit će objavljen na web stranici. Kandidati koji ispunjavaju uvjete natječaja neće se posebno pozivati te će se, ukoliko se ne pojave na procjeni, smatrati da su odustali od prijave na natječaj.

Osobe koje ne ulaze na listu kandidata Škola ne obavještava o razlozima istog.

Pravo prednosti prilikom zapošljavanja moguće je ostvariti prema članku 102. Zakona o hrvatskim braniteljima iz Domovinskog rata i članovima njihovih obitelji ("N.N." broj: 121/17, 98/19 i 84/21), članku 48. stavcima 1-3 Zakona o civilnim stradalnicima iz Domovinskog rata („N.N.“ broj: 84/21), članku 48.f Zakona o zaštiti vojnih i civilnih invalida rata ("N.N." broj: 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19) i članku 9. Zakona o profesionalnoj rehabilitaciji i zapošljavanju osoba s invaliditetom ("N.N." broj: 157/13, 152/14, 39/18 i 32/20).

Kandidat/kinja koji/a ostvaruje pravo prednosti prilikom zapošljavanja prema navedenim propisima ***dužan/a se u prijavi na natječaj pozvati na to pravo*** te, osim dokaza o ispunjavanju traženih uvjeta, priložiti i ***sve zakonom propisane dokaze*** (rješenja, potvrde, uvjerenja i drugo) kojima se dokazuje ostvarivanje tog prava te ostvaruje tu prednost u odnosu na ostale kandidate samo pod jednakim uvjetima.

Popis potrebnih dokaza radi ostvarivanja prava prednosti prilikom zapošljavanja prema Zakonu o hrvatskim braniteljima iz Domovinskog rata i članovima njihovih obitelji dostupni su na poveznici Ministarstva hrvatskih branitelja:

[https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf)

Kandidati koji se pozivaju na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata uz prijavu na natječaj dužni su priložiti sve dokaze o ispunjavanju uvjeta iz natječaja te priložiti dokaz o ispunjavanju uvjeta za ostvarivanje prava prednosti pri zapošljavanju(članak 49. st. 1. Zakona) dostupne na poveznici Ministarstva hrvatskih branitelja:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

S kandidatom/kandidatkinjom za pomoćnika/pomoćnicu u nastavi, Osnovna škola Barilović sklopit će pisani Ugovor o radu u kojem će biti utvrđeni poslovi, tjedno zaduženje te međusobna prava, obveze i odgovornosti ugovorenih strana.

***Prijave se dostavljaju na adresu poštom: Osnovna škola Barilović, Barilović 96, 47252 Barilović s naznakom „ZA NATJEČAJ“.***

Natječaj će se objaviti s danom **6. kolovozom 2025. godine** na mrežnim stranicama i oglasnim pločama Hrvatskog zavoda za zapošljavanje, Područni ured u Karlovcu i Osnovne škole Barilović, a krajnji rok za podnošenje prijava je **8 dana** od dana objave oglasa, odnosno do **14. kolovoza 2025. godine**.

Nepotpune prijave, odnosno prijave koje ne sadrže sve tražene ***obvezne*** dokumente kao i prijave koje pristignu izvan roka, neće se razmatrati te se osobe koje podnesu takve prijave ne smatraju kandidatima prijavljenim na natječaj.

Kandidati prijavom na natječaj daju privolu za obradu osobnih podataka navedenih u svim dostavljenim prilozima, odnosno ispravama za potrebe provedbe natječajnog postupka.

Osobni podaci kandidata, koji su sadržani u natječajnoj dokumentaciji, koristit će se isključivo u svrhu provedbe natječaja u skladu s Uredbom Europske unije 2016/679 Europskog parlamenta i Vijeća od 17. travnja 2016. godine te Zakonom o provedbi Opće uredbe o zaštiti podataka („N.N.“ broj: 42/18).

Rezultati natječaja bit će objavljeni na web stranici škole u roku od 15 dana od dana donošenja odluke o prijemu radnika u radni odnos.

Ako se na natječaj prijavi kandidat ili kandidati koji se pozivaju na pravo prednosti pri zapošljavanju prema posebnim propisima, sve se kandidate izvješćuje istim tekstom obavijesti o rezultatima natječaja pisanom poštanskom pošiljkom, pri čemu se kandidate koji se pozivaju na pravo prednosti pri zapošljavanju prema posebnim propisima izvješćuje pisanom preporučenom poštanskom pošiljkom s povratnicom.

 Ravnateljica OŠ Barilović

 Vesna Car